 Mar uu ka hadlaayey sababta uu uga abaarey dhinaca colaada arimaha siyaasada Maraykanka ayaa wuxuu yiri xiriirka baryahaan dambe ee uu Maraykanka la lahaa caalamka, wuxuu ku jirey laba dagaal oo kala ah kuwo uu si toos ah ugu jiro iyo kuwo uu si daddban ugu jiro, kuwa sida tooska ah lugta ugu leeyahay waxaa ka mid ah Ciraaq iyo Af-gaanistaan, wixii ka dambeeyey dhacdadii 11 Septambar, sidey u dhacdeyba siyaasadii Maraykanka waxay ku dhisneyd, la dagaalanka Argagixisada, taasoo keentey inay ku bur burto haanti fara badan iyo naf badana lagu waayo, ciraaq oo dhan ayaa dhulka la dhigey, Af-gaanistaan ayaa la bur buriyey, wadamo kale oo Soomaaliya ay ka mid tahay ayaa weeraro lagu qaadey, cid kasta oo hadasha waxaa loogu hanjabey in lugta la marinayo, waxaana hadaladiisa ka mid ahaa Bush inaad nala jirto iyo inaad naga jirto wax ka dhexeeya ma jirto aduunka , marka siyaasada ku dhisan cadaan iyo madow oo dagaal iyo colaad ku dhisan ayuu noqdey sawirka Mareykanka, taas ayaa keeneysa, wajiga cusub ee Mareykanka in laga fisho taas wax ka bedelan . 